**ОТЧЕТ ЗА ДЕЙНОСТТА НА НАРОДНО ЧИТАЛИЩЕ „Н.Й.ВАПЦАРОВ – 1924г.” ГР.СТАМБОЛИЙСКИ ЗА 2020 год.**

2020 година беше белязана от необичайно обстоятелство – световната пандемия на разпространилият се в цял свят Коронавирус Ковид 19.

Този фактор се отрази и на дейността на нашето читалище.

Във връзка с това повечето от плануваните дейности и мероприятия в нашия културен календар не можаха да се осъществят, поради спазване на съответните противоепидемични мерки в следствие спазване заповедите на министъра на здравеопазването, във връзка с борбата със световната пандемия.

Отчитайки дейността през календарната 2020 година, започваме с

**БИБЛИОТЕЧНАТА ДЕЙНОСТ :**

Комплектуването на библиотечните фондове е едно от основните направления в библиотечната дейност на библиотеката при НЧ „Н.Й.Вапцаров – 1924г.”, което включва подбор, придобиване, обновяване, обогатяване на библиотечните фондове и колекции с традиционни библиотечни документи и нетрадиционни носители на информация; тяхната регистрация, обработка и каталогизация, опазването им.

Читателите на библиотеката за 2020г. – **731** потребители,

деца до 14г. – **334**, жени – **441**, мъже – **290**

Библиотечният фонд за 2020г. наброява **28 243** библиотечни единици. През **2020г.** в библиотеката са постъпили **517** нови документи на стойност

 **7016,78 лв.**

 От дарения на читатели постъпиха **128** тома, на стойност - **2034,65лв.**

През 2020г. Министерство на културата обяви финансова подкрепа за библиотеките за обновяване на фондовете им с книги и други информационни източници по **Програма „Българските библиотеки – съвременни центрове за четене и информираност” 2020г.** Написахме проект , като се съобразихме с условията и бяхме одобрени за закупуване на нови книги на стойност - **4714,73лв.,** закупихме **349** нови библиотечни единици.

От собствени средства закупихме **40** библ. единици на стойност - **267,40лв.**

Литературата, която закупихме беше съобразена според търсенето на нашите потребители.

Комплектуването става посредством преки доставчици – издателства и много по-малко книжарници.

Посещения **:** общо **6498**; за дома - **4035**; в читалня - **2463**

Раздадената литература е - **14 852 тома**

За да задоволим потребностите на потребителите използваме предимно ИНТЕРНЕТ.

Библиотеката ни работи от 2009г. по Програма «Глобални библиотеки». Поради епидемичната обстановка провеждаме индивидуални курсове за обучение по компютърна грамотност, помагаме на потребителите да си намерят работа, да си платят сметките, да си запазят час при личния лекар и др. Компютърната зала на библиотеката разполага с **6** компютъризирани места с безплатен достъп до Интернет, оказва консултантска помощ на потребителите при търсене на информация.

Абонаментът за **2020г. –** **1бр.** – списание – „Журнал за жената” на стойност – 94.50лв.

 Библиотеката е разположена на площ от **201** кв. м., книгохранилището – **15** кв.м. Фондът е организиран според изискванията и е на свободен достъп за всички граждани на Общината.

 **КУЛТУРНА ДЕЙНОСТ**

**ШКОЛИ И КЛУБОВЕ КЪМ ЧИТАЛИЩЕТО:**

През отчетния период 2020г. в читалището работиха следните колективи, школи и клубове:

* Детско-юношески фолклорен танцов ансамбъл „ЮЖНЯЧЕ” – главен художествен ръководител Жанета Иванова, помощник - ръководители Анелия Въкова и Марчела Команова, корепетитори Ангел Назлъмов и Луко Буров. В Ансамбъл „Южняче” танцуват 160 деца на възраст от 4 до 18 години, разпределени в 4 възрастови групи.
* Танцова формация „Траке” – ръководител и хореограф Жанета Иванова, хореограф и репетитор – Георги Карабахчиев, балетмайстор и солист на Фолклорен Ансамбъл „Тракия” гр.Пловдив, помощник ръководител за група „Начинаещи” - Христина Петрова, корепетитор Ангел Назлъмов. В Танцова формация „Траке” любителите-танцьори са в две групи – напреднали и начинаещи, с общ брой 80 танцьори.
* Школа за класически и модерен балет с ръководител Мария Арабаджиева, 30 деца
* Школа по изобразително изкуство с ръководител Карамфила Прахчарова – 25 деца
* Курс по български език и литература с преподавател Божка Андонова – 18 деца. Курсът успешно подготвя ученици от 7 и 12 клас.
* Курс по английски език с преподавател Росица Нанева. Към момента в курса изучават английски език 26 деца
* Курс по Денс енд Фит – ръководител и инструктор Катя Иванова
* Школа по пиано – музикален педагог Дарина Петкова

Дейността на школите и колективите се извършваше само в разрешените периоди, в които не се налагаше затваряне на дейността поради противоепидемичните мерки спрямо пандемияна на Ковид 19.

През 2020 година успяхме да осъществим следните културни мероприятия, преди първата :

1. Съвместно с Община Стамболийски Народно читалище „Н.Вапцаров” организира провеждането на редица **празници,** обогатяващи културния живот на града и общината ни:
2. „Празник на виното – Трифон Зарезан” – 14.02.2020, който включваше конкурс за най-добро домашно вино, зарязване на лозето на Община Стамболийски от кмета г-н Георги Мараджиев, награждаване на победителите и на всички участници, танцова програма и народно веселие.
3. Тържествено честване на националния празник на Р България 3-ти март. Програмата на честването за 2020г. включваше поднасяне на цветя и венци на паметника на ген.Шувалов и възстановка на събитията по събитията от януари 1878 година, свързани с освобождаването на нашия край и село Полатово. Във възстановката участваха Комитет „Родолюбие” гр.Пловдив и танцьори от Танцова формация „Траке”. Гост изпълнител на празника беше голямата българска народна певица Валя Балканска.
4. Изложба с картини живопис на местната художничка Фанка Петрова, посветена на Празника на град Стамболийски – Свети Дух.
5. Виртуална изложба „С обич за народните носии” в сайта на Община Стамболийски stamboliyski.tv, запознаваща зрителите и читателите с автентичните носии от фонда на нашето читалище, представени от танцьорите на Ансамбъл „Южняче”

През периодите, в които дейността на читалището не беше разрешена поради спазване на противоепидемичните мерки, ние успяхме да осъществим следните дейности:

* 1. Инвентаризация на библиотеката
	2. Инвентаризация на костюмите на Ансамбъл „Южняче” и Танцова формация „Траке”

IV. Организационна дейност на **Читалищното настоятелство**

За отчетния период Читалищното настоятелство има проведени 4 заседания и взети 7 решения.

На 13.03.2020г. се проведе Общо Отчетно събрание.

 Председател: Любомир Марков

**НАРОДНО ЧИТАЛИЩЕ „Н.Й.ВАПЦАРОВ-1924г.” ГР.СТАМБОЛИЙСКИ**

**ул. „Заводска” №15 тел. 0339 622 35 e-mail: n\_vaptzarov@abv.bg**

**КУЛТУРЕН КАЛЕНДАР НА НЧ ”Н.Й.ВАПЦАРОВ-1924г.” ГР.СТАМБОЛИЙСКИ**

**ЗА 2021 ГОДИНА**

|  |  |  |
| --- | --- | --- |
| **Месец:** | **Дата:** | **Мероприятие:** |
| **януари** | **01.2021г.** | **„С книгите на Джек Лондон” - 145г. от рождението на Джек Лондон – американски писател /1876–1916/** |
|  | **01.2021г.** | **Отбелязване на традиционния народен празник Бабинден**  |
|  | **01.2021г.** | **Организиране на курс за възрастни по компютърна грамотност и работа с интернет към библиотеката в читалището** |
| **февруари** | **14.02.2021г.** | **Съвместно с Община Стамболийски организиране и провеждане на Конкурс за най-добро домашно вино по случай традиционния Празник на лозарите и винарите „Трифон Зарезан” и „Празник на виното” с награждаване на победителите в конкурса и фолклорна програма с участието на танцьори от Клуб „Траке”. Ритуал по зарязване на лозе.** |
|  | **19.02.2021г.** | **Рецитал с ученици посветен на 145 год. от обесването на Васил Левски** |
|  | **02.2021г.** | **„Приказките на братя Грим” - 235 г. от рождението на Вилхелм Грим – германски филолог и литератор, автор на приказки и поговорки /1786–1859/** |
| **март** | **01.03.2021г.** | **Общинска изложба-конкурс „Баба Марта бързала, мартенички вързала” с мартеници, изработени от деца** |
|  | **01.03.2021г.** | **Благотворителна акция – подаряване на мартенички на децата от Дом за временно настаняване на деца в гр.Стамболийски** |
|  |  |  |
|  |  |  |
|  | **03.03.2021г.** | **Честване на Националния празник на Р България – 3-ти март, съвместно с община Стамболийски – посещение на паметника на Генерал Шувалов и възстановка по исторически събития** |
|  | **8.03.2021г.** | **„8-март –Празник на всички читателки на библиотеката”** |
|  | **03.2021г.** | **Литературна игра – „Най-хубавите приказки на Елин Пелин” - четене на приказки с ученици от втори клас**  |
|  | **03.2021г.** | **Пролетен концерт на Школата по балет** |
|  | **03.2021г.** | **„Що е то?” – презентация за гатанките – как се пишат гатанки – разговор с ученици трети клас** |
| **април** | **04.2021г.** |  **Маратон на четенето** |
|  | **04.2021г.** | **„На Велики четвъртък” – беседа за традицията и боядисването на Великденски яйца – с ученици от четвърти клас** |
|  | **04.2021г.** |  **„Сън за щастие” 155г.** **от рождението на Пенчо П. Славейков – български поет и преводач /1866–1912/ - поетична вечер** |
|  | **04.2021г.** | **„Екскурзия в библиотеката” – тематично посещение на ученици от І клас в библиотеката на читалището, свързано с Празника на буквите и „Вече съм читател” – записване на децата – читатели на библиотеката** |
|  | **04.2021г.** |  **Откриване на изложба Великденски яйца, украсени от децата на община Стамболийски** |
|  | **04.2021г.** | **Участие на Представителна танцова формация „Траке” в Международен фолклорен фестивал в гр.Римини, Италия** |
|  | **04.2021г.** | **Тържествен годишен концерт на Детско-юношески фолклорен танцов ансамбъл „Южняче”** |
|  | **29.04.2021г.** | **Участие на школата по балет в Празник на балета – Балетен фестивал в гр.Пазарджик** |
| **май** | **05.2021г.** |  **11май – СВ. СВ.Кирил и Методий – спомен за Първите Апостоли Просветители Български**  |
|  | **11.05.2021г.** | **Благотворителен концерт съвместно с Фолклорен ансамбъл „Тракия” гр.Пловдив и Представителна танцова формация „Траке” гр.Стамболийски**  |
|  | **05.2021г.** | **„Нощ в библиотеката” – разговор за библиотеките по света, среща с герои от приказките, занимателна кръстословица, рисунка на любим герой с деца от четвърти клас** |
|  | **05.2021г.** | **Участие на Ансамбъл „Южняче” и ПТФ „Траке” в Народен събор Лаута гр.Пловдив** |
|  | **24.05.2021г.** | **Съвместно с Община Стамболийски организиране и провеждане на Тържествено честване на 24-ти май – Денят на българската писменост и култура. Шествие и празнична програма с участието на ученици и деца от училищата и детските градини в гр.Стамболийски** |
|  | **05.2021г.** | **Концерт – Годишна продукция на школата по балет** |
| **юни** | **01.06.2021г.** | **Съвместно с Община Стамболийски организиране и провеждане на „Празник на детето” и Рисунка на асфалт на площада пред читалището по случай 1-ви юни – Международен ден на детето** |
|  | **10.06.2021г.** | **Участие на Представителна танцова формация „Траке” съвместно с Ансамбъл „Тракия” и Пловдивски състави в сборен тържествен концерт на Античен театър гр.Пловдив** |
|  | **20.06.2021г.** | **„Хайдути” и „На прощаване” - 145 г. от гибелта на Христо Ботев – гениален български поет и революционер /1848–1876/ - поетична вечер** |
|  | **19,20,21.****06.2021г.** | **Съвместно с Община Стамболийски организиране и провеждане на ежегодния три-дневен празник по случай ”Свети дух” – Празник на град Стамболийски с участие на Ансамбъл „Южняче”, Представителна танцова формация „Траке”, различни изпълнители от Общината и гост-изпълнители.** |
|  | **06.2021г.** | **Работилница „Сръчни ръчички” – деца съживяват старите книги в Детския отдел на библиотеката чрез лепене и подвързване на книжките** |
|  | **06.2021г.** | **Участие на ПТФ „Траке” и Ансамбъл „Южняче” в Международен танцов фестивал Кранево 2021** |
|  |  |  |
|  |  |  |
|  |  |  |
| **юли** | **07.2021г.** | **„Лятна читалня” – четене в библиотеката и в парка пред читалището под мотото „Да бъдем заедно с хубавата детска книга”** |
| **август** | **08.2021г.** | **Организиране на изложба с рисунки „Моят любим герой от приказките” – награждаване на участниците в лятната читалня и конкурса за рисунка** |
|  | **08.2021г.** | **Участие на Ансамбъл „Южняче” в Международен детски лагер-фестивал в гр.Аспровалта, Гърция** |
| **септември** | **09.2021г.** | **„Дарете ваша любима книга на библиотеката” – дарителска кампания на библиотеката** |
|  | **09.2021г.** | **„Неродена мома” - 135 г. от рождението на Ран Босилек – български писател, поет и преводач /1886–1958/** |
| **октомври** | **10.2021г.** | **Национална седмица на четенето** |
|  | **10.2021г.** | **„ С приказките на Оскар Уайлд” - четене на приказки с най – малките читатели на библиотеката**  |
| **ноември** | **11.2021г.** | **Тържествен концерт с всички танцови формации на читалището по случай Денят на народните будители** |
|  | **11.2021г.** | **Участие на Ансамбъл „Южняче” в Международен фолклорен фестивал в гр.Белград, Сърбия** |
|  | **01.11.2021г.** | **Литературна вечер, посветена на Народните будители – „Будителите вчера, днес и утре?”** |
|  |  |  |
|  | **11.2021г.** | **„Приключенията на Пинокио” - 195 г. от рождението на Карло Колоди – италиански белетрист и публицист /1826–1890/** |
| **декември** | **01.12.2021г.** | **1-ви декември – Световен ден за борба със СПИН – посещения на горен курс при СУ „Отец Паисий” в библиотеката – раздаване на брошури и дипляни, свързани с борбата срещу СПИН** |
|  | **12.2021г.** | **„ Понякога ще идвам във съня ти …….” - 112 г. от рождението на Никола Йонков Вапцаров, български поет (1909 – 1942); - рецитал** |
|  | **12.2021г.** | **„Дядо Коледа в библиотеката” – Коледна приказка за малките читатели** |
|  | **12.2021г.** | **Съвместно с Община Стамболийски и Общински център за работа с деца, организиране и провеждане на Коледно тържество пред читалището с раздаване на подаръци от Дядо Коледа за децата от гр.Стамболийски и с участието на деца от Ансамбъл „Южняче”.** |
|  |  |  |

 **Секретар: .............................................**

 **/Ж.Иванова/**